სტენლი დონენი

სტენლი დონენი (; დ. 13 აპრილი, 1924 — გ. 21 თებერვალი, 2019) — ამერიკელი რეჟისორი და ქორეოგრაფი. 1998 წელს დაჯილდოვდა საპატიო ოსკარით, 2004 წელს ვენეციის კინოფესტივალმა ოქროს ლომი გადასცა. მისი შემოქმედებიდან ოთხი ფილმი კონგრესის ბიბლიოთეკამ ფილმების ეროვნულ რეესტრში შეიტანა. 

დონენმა კარიერა რეჟისორ ჯორჯ ებოტის ბროდვეის მოცეკვავეთა გუნდში დაიწყო. 1943 წლიდან ჰოლივუდში ქორეოგრაფად მუშაობდა იქამდე, სანამ მას MGM-ი რეჟისორად არ აიყვანდა და ჯინ კელისთან ერთად პროდიუსერ არტურ ფრიდს არ დააქვემდებარებდა. დონენმა და კელიმ ერთად იმუშავეს ფილმებზე: „შვებულება ქალაქში“ (1949), „სიმღერა წვიმაში“ (1952) და „ყოველთვის კარგი ამინდია“ (1955). ამ უკანასკნელზე მუშაობისას დონენისა და კელის ურთიერთობა დაიძაბა. დონენმა იმავე პერიოდში გამოსცა ფილმები: „სამეფო ქორწილი“ (1951), „შვიდი საცოლე შვიდი ძმისთვის“ (1954) და „მხიარული სახე“ (1957).

1957 წელს დონენმა MGM-ი დატოვა და დამოუკიდებელი პროდიუსერი გახდა. მის შემდგომ  რომანტიკულ ფილმებს - „მოურიდებლად“ (1958), „შარადა“ (1963) და „ორნი გზაზე“ (1967) საკმაო წარმატება ხვდა. მან ასევე გადაიღო თრილერი აგენტებზე - „არაბესკა“ (1966), ბრიტანული კომედია „სურვილით დაბრმავებული“ (1967), მიუზიკლები - „დაწყევლილი იანკები“ (1958) და „პატარა უფლისწული“ (1974), დრამა-კომედია „იღბლიანი ლედი“ (1975) და სექს-კომედია „დააბრალე რიოს“ (1984).
სქოლიო

კატეგორია:დაბადებული 1924
კატეგორია:გარდაცვლილი 2019
კატეგორია:XX საუკუნის ამერიკელი მამაკაცი მსახიობები
კატეგორია:საპატიო ოსკარის კავალრები
კატეგორია:ამერიკელი ათეისტები
კატეგორია:ამერიკელი ქორეოგრაფები
კატეგორია:ამერიკელი მამაკაცი კინომსახიობები
კატეგორია:ამერიკელი მუსიკალური ვიდეოების რეჟისორები